ईरान अपने लोगों का ध्यान बांट रहा है : अमेरिका  
अमेरिका ने ईरान पर आरोप लगाया है कि वह अपने लोगों का देश में व्याप्त आंतरिक कलह और सुस्त अर्थव्यवस्था से ध्यान हटा रहा है।
अमेरिका ने ईरान पर आरोप लगाया है कि वह अपने लोगों का देश में व्याप्त आंतरिक कलह और सुस्त अर्थव्यवस्था से ध्यान हटा रहा है।  व्हाइट हाउस के प्रेस सचिव जे कार्नी ने कहा, ईरान अपने लोगों का देश में व्याप्त आंतरिक कलह, सुस्त अर्थव्यवस्था और सरकार की नीतियों की वजह से देश के विश्व में अलग थलग पड़ने जैसी समस्याओं से ध्यान हटाने की कोशिश कर रहा है।   कार्नी ने कहा, अमेरिका और हमारे सहयोगी देश एक साथ मिलकर ईरान पर अंतरराष्ट्रीय परमाणु नियमों का पालन करने के लिए दबाव डाल रहे हैं। इसके लिए हमने प्रतिबंध और दूसरी कार्रवाइयां की हैं। अमेरिकी ड्रोन के ईरान के कब्जे में होने की खबर पर कार्नी ने कहा, यह खुफिया मामला है लिहाजा मैं इस पर टिप्पणी नहीं कर सकता, लेकिन मैं इतना बता दूं कि हमें अपनी क्षमताओं पर पूरा भरोसा है।   कार्नी ने कहा, ईरान दुनिया में अलग थलग पड़ गया है। उसकी अर्थव्यवस्था भी लचर होती जा रही है। वह इन सबसे अपने नागरिकों का ध्यान हटाना चाहता है।